Majandusanalüütik: kui jääme digimütsikesega kondimootori mudeli juurde, määramegi end aegade lõpuni järelsörkijaks, abinurujaks ja virisejaks - ÄRILEHT\nMajandusanalüütik: kui jääme digimütsikesega kondimootori mudeli juurde, määramegi end aegade lõpuni järelsörkijaks, abinurujaks ja virisejaks\n14.juuni 2020 07:05\nKriisis meie sobimatu majandusmudel ilmselgelt muutub, kahides välja mitmeid tooteid ja asendades neid uute toodete, oskusnõuete või tehnosüsteemidega. Lähiajal saavad toimuma kiired muutused nii majandusmudelis, kui tööturul, kirjutab majandusanalüütik Peeter Tammistu.\nSelles kriisis on eriliseks murekohaks väljakujunenud, kuid tänaseks sobimatuks muutunud majandusmudel kui ka majanduse struktuur. Mõlemad on haprad. Kui meie edu aluseks on „taassünnitusest" alates olnud paindlikkus, elastsus ja kiire reageerimine, siis võib tänaseks meie struktuure iseloomustad just hapratena, mitte elastsetena. Isegi sellised täiesti tähtsusetud muutused mõjuvad meie jätkusuutlikkusele laastavalt.\nKriisis mudel ilmselgelt muutub, kahides välja mitmeid tooteid ja asendades neid uute toodete, oskusnõuete või tehnosüsteemidega. Lähiajal saavad toimuma kiired muutused nii majandusmudelis, kui tööturul - võimalik, et vajatakse hoopis teistsuguste oskustega töötegijaid. Kuid milliseid töötegijaid? Küünetehnikuid? Vaevalt.\nAlustada tuleks sellest, milline on meie uus majandusmudel? Või kas on üldse? Või on ainult vanade nurjunud ülereguleeritud mudelite paikamine? Klišeede ülevõõpamine? Ettepanekuid ju on, kuid põhiliselt irdettepanekud. Need on üksikud hädaolukorra paigad, kuid uut mudelit pole. Me elame ju ebatavalisel ajal, mis vajab ebatavalist ideedekombot ja nende kiiret piire murdvat elluviimist.\nPõgenedes ... edasipoole\nNüüd ja edaspidi kirjutatakse paljud aastatega kumuleerunud ebaõnnestumised kriisi arvele. Ühest küljest on see inimlik ja eneselohutuslik, kuid plaane tehes peame lähtuma siiski tõsiasjadest. Hea põhja selleks annab selline triviaalne nähtus nagu statistika.\nMuidugi võib statistikat tõlgendada erineval moel, kuid järjepideva mudeli järgi on see siiski parim instrument võrdluseks. Nii andis statistikaamet meile teada, et suurtest tegevusaladest mõjus majanduskasvule negatiivselt juba eelmise aasta teises pooles aeglustuma hakanud töötlev tööstus. Niisiis kolmikkriisi veel ei olnud, kuid majandus tuterdas vaikselt juba mingisuguse kriisi poole. Mitte kolmikkriis pole kõiges hädades „süüdi", vaid ilmselt vale/vananenud ekstensiivse ülereguleeritud majandusmudeli vägisi jätkamine on see, mis tõi välja majandus- ja administratiivse suutmatuse kriisi, meditsiiniline kriis lülitas selle vaid turbovõimendusega sisse.\nÜks on selge, sellesse kriisi maetakse terve hulk juhtimisvigu, vanameelsust ja olematu heaulu jagamist. Kõigi nende ebaõnnestumiste mälestustahvlile saab kirjutada: „teada ju küll, ... kriisi süü". Me ei peaks seepärast järeldusi tegema vaid vaatama mis ees ootab.\nJust ees, sest ka julgete otsuste tegemise, isegi kohatise eksimise, saab kirjutada kriisi kontosse. Kui küsida, kas edasi või tagasi, siis pole see õige küsimus. Õige oleks mõelda sellele, kuidas tagasipõrkes liikuda edasi. Isegi kui olud kujunevad selliseks, et toimub tagasilangus, siis sellest väljapääs on ikkagi edasiliikumises (mõistliku tagala kindlustamisega veelgi sügavama languse vastu).\nEhk nagu kirjutas ajaloolane Mark Solnin: „Saksa tankidiviisid päästsid ennast möödapääsmatust hukust põgenemisega (...). Saksa tankid põgenesid lahinguväljalt Dubno juures - kuid nad ei põgenenud tagasi vaid edasi itta, sügavale edelarinde tagalasse.". Põgenemine mis muutus võiduks. Ründamine ja taganemine võib vahel võtta kõige erinevamaid vorme, õigemini on tegemist meeleseisundiga. Korea sõja ajal küsiti USA kindralilt kes oli juhtinud taganemiseks pööranud rünnakut, kuidas taganemine edeneb. Vastus oli midagi sellist, et „Me ei tagane, me jätkame rünnakut, ainult et teises suunas!". Meeleseisund ja eesmärgi püstitus - ei taganetud vaid rünnati. Jätkuvalt. Meil lõppes pürgimus ja mõtteteravus suuresti sel momendil kui meid võeti vastu Euroopa Liitu ja professionaalsed sõelumis/analüüsimeeskonnad saadeti laiali. Kahju.\nNüüd olemegi olukorras, kus oma mängumaa on kitsas ja põhilised käsulauad (abituse- ja laenurahad) tulevad sealt kust need tulevad. Kuid, keelates ja käskides, tekitab riik raamistiku, mida Yuval Noah Harari nimetab kujutletavaks korraks: „Inimeste igasugune laiapõhjaline koostöö - olgu selle vormiks siis tänapäeva riik, keskaegne kirik, muistne linn või arhailine suguaru - tugineb ühistel müütidel, mis eksisteerivad üksnes inimeste kollektiivses kujutluses".\n„Ometi ei eksisteeri need asjad kuskil mujal kui üksnes lugudes, mida inimesed välja mõtlevad ja üksteisele räägivad. Väljaspool inimeste ühist kujutlust ei eksisteeri kogu universumis ühtki jumalat, ühtki rahvust, ühtki ettevõtet, ei mingit raha, ei mingeid inimõigusi, ei mingeid seadusi ega ka õiglust."\nKuid just ühised lood, müüdid, kujutletav kord on see mootor, mis meid koos edasi nihutab. Milline on meie kujutletav kord või meie majandusmootor? Hm, peame ennast digiriigiks, mis viitab sellele, et meie majanduse puhul on tegemist mingi hüpersuper tõhusa kiirendusmootoriga. Tore kuvand, kuid tootlus on meil ELi keskmisest ikka vaid 75%. Vähevõitu, see viitab sellele, et väga väike osa meie majandusest kasutab kiirendiga hüpersupermootorit.\nKas siis 90% meie majandusest töötab kondimootoril? On ka võimalik, et digimütsilise hüpersupermootori osakaal on suurem, kuid siis töötab see tühikäigul. Iseenese rõõmuks. Pole just julgustav?\nTootlikkuse näitaja on olnud madal ja selle tõstmise sihtnumbrid on olnud madalad (kõik sihtnumbrid, mis on alla 150%, on regress). Ja mitte ainult sihtnumbrid ei oleks pidanud olema sellised mille poole tasuks püüelda, vaid ka konkreetne tegevuskava koos tegelike tulemuste, tegelike vastutajate ja tegelike ressurssidega peab (kindlas kõne ja tegevusviisis) olema.\nKuni sellist konkreetset tegevuskava ja otsustusvabadust/julgust pole, ongi meie tulevikuks jätkuvalt digimütsikesega kondimootor. Muidugi on seda nutust olukorda vaja muuta, kui tahame olla jätkusuutlikud (eh, jälle üks administratiivne ilgsõna nagu ka arengu(peetuse)kava, tõstame lauale, vaatame otsa jne). Ammu oleks pidanud muutma. Põhjalikult. Kuid ilmselt on digimütsike meile nii silmile vajunud, et isegi ülikiire internetiühenduse puhul oleme ELi riikide lõpuotsas, kuigi kaableid on veetud risti-rästi üle maa.\nIlmselt on digimütsike meile nii silmile vajunud, et isegi ülikiire internetiühenduse puhul oleme ELi riikide lõpuotsas.\nÜlikiire interneti kaevetööd (ehitus) edenesid tõesti ülikiirelt, kuid imeline ülikiire internet mida oleks nagu kõikjal, on paljude jaoks miraaž. Täpselt nagu kunagi läks RAS 1000 „hapuks" ja sagedused moodsamatele tehnoloogiatele üle anti, võib ka kalliskaunis kaabeldus hapuks minna .\nKui meie uute mudelite samas tempos evimine jätkub, siis mädanevad ( loodusreostus?) need kaablid maa sees aegade lõpuni, kuna uus tehnoloogia jõuab enne kohale, kui ühendus kaablist tarbijani. Otsustused on vaja viia lõpuni. Ülikiire internet pole mitte lihtsalt lõbuasi, sest juba praeguses kriisis aitas see tehnoloogia paljudel tööalaselt halvimat vältida, sotsiaalsest lävimisest rääkimata, kuid kui juhtub mingi 2/9 (2. haiguslaine, mis on majanduse 9. laine), siis võib olla tegemist eksistentsiaalse päästevahendiga. Kui läheb hästi ja me põrgatame maailma edasi ning loome uue regulatsioonilahja, hajusa kuid loova majandusmudeli, siis on kiire internnet selle kiirarengu põhjaks. Me valime praegu oma tulevikku. Nagu ütleb Mark Svensson oma ramatus „Optimisti teekond tulevikku": „Parafraseerides Winston Churchilli: Võib olla kindel, et inimkond käitub alati õigesti, (...) kui kõik muud võimalused on ammendunud."\nMajandusmudeli valik on nagu mootori valik sõidukile.\nMajandusmudeli valik on nagu mootori valik sõidukile, meie elu edendamise ette võib rakendada erinevaid mootoreid: auru-, bensiini-, diisel-, reaktiiv- või kondimootori. See on vaid valiku küsimus. Kuid tegemist on põhimõttelise valikuga, mida muuta on raske, aeganõudev, kulukas ja/või tervistkahjustavalt ohtlik.\nOotan põnevusega, milliseid lahendusi pakuvad välja erinevad nõukojad ja paneelid. Loodetavasti pole need üldsõnalised filosoofiad ja fantaasiad, vaid konkreetsed tegevuskavad, konkreetsete tähtaegadega, konkreetsete juhtide/vastutajateni, kellel on suur otsustusõigus.\nKuigi mul on kuri kahtlus, et enne kui riigireform pole läbi viidud, siis otsustusõigust ka pole.\nKui me jääme digimütsikesega kondimootori mudeli juurde, siis määramegi enese aegade lõpuni järelsörkijaks, abinurujaks ja virisejaks. Me valime sellisel juhul lõputu abisaaja staatuse, millest pole lõppkokkuvõttes mingit abi. Hullem veel, asisem seltskond erodeerib kodukamaralt ja sellest oleks tuliselt kahju.\nJust praegu on aeg, mil vanaviisi enam edasi ei saa tuterdada. Ressurssi ei jätku. Kogu maailmal ei jagu enam ressurssi, et endist majandusmiraaži käigus hoida. Muutused, nii väikesed kui suured tekitavad vastasseise. Nagu ütleb Mark Manson: „Ent osa demokraatias elamisest ja vabast ühiskonnast on see, et meil tuleb kokku puutuda arvamuste ja inimestega, mis ja kes ei pruugi meile meeldida. See on lihtsalt demokraatia ja vabaduse hind - võiks koguni öelda, et see ongi kogu süsteemi mõte. Ning paistab, et üha suurem arv inimesi on hakanud seda tõsiasja unustama." Vaat selline lugu.\nUut müüti ... vabandust, uut mudelit luues\nKõigepealt millist mootorit me tahame ehitada, millest unistame, milline meile jõukohane on. Jõukohasusega on niisugune lugu, et kui president John Kennedy teatas 1961. aastal, et oleme otsustanud minna sel aastakümnel Kuule ja teha veel nii mõndagi muud mitte seepärast, et see on kerge, vaid seepärast, et see on raske, seepärast, et see eesmärk aitab meil end kõige paremini kokku võtta ning oma energiat ja oskusi kõige paremini rakendada, siis polnud USA-s veel ei mootorit, ei teadmist kuidas seda teha.\nArvutid olid mõõtmetelt nagu suurlinna köögiviljalaod ja külmkapisuurune arvuti oli helge unistus. Polnud kuumoodulit ja polnud palju muid asju, kuid niivõrd ambitsioonika ülesande püstitus (me ei tee seda mitte seepärast et see on kerge vaid seepärast et see on raske), mobiliseerides kogu rahva ja tekitades tekitas suunatud energia ja teadmistevoo, mis muutis selle unistuse (ja palju muudki) reaalsuseks.\nMis võiks olla see „meie lugu"? Asume pealinnade Stocholm-Helsingi-Peterburg-Tallinn-Riia-Vilnius unikaalse jada keskmes. Kas meil õnnestub muutuda selle jada keskseks või lahustume teiste tõmbejõus? Kas lepime lahustumisega või suudame me luua keskkonna milles muutume tõmbekeskuseks? Või seaksime lati maailmatasandile ja peaksime tegelema vesiniku energeetikaga? Miks mitte mõlemaga? Mõlemad ju liikuvuse ja kohalemeelitamise küsimused.\nVeel millegagi? Liialt laiali ka ei tohi vajuda oma „tahtmistega". Kui USA oma Kuuprojekti ajal suutis lisaks sellele kanda Vietnami sõja kulutusi (milles üks sõjaaasta maksis sama palju kui kogu Kuuprojekt kokku), tunduvalt parandada puhta vee, õhu ja inimõiguste küsimusi, siis meil on tark keskenduda mingile kitsamale , kuid viljakamale valdkonnale. Meil ei ole suurriigi ressursse, meie võimalus on piskukese ressursiga, kitsas tegevusvaldkonnas, olla edukas, mis tekitab tõusulaine ka ülejäänud majandusele. „Juba meid Kuule viinud inimesed on tunnistanud, et kõige raskem osa ei olegi lahenduse leidmine. Hoopis see, mis oleneb inimestest: motiveeritus, neile rolli ja eesmärgi andmine".\nMilline on meie roll ja motiveeritus teha ...? Mida? Oma võimaluste piire tuleb mitte ainult kombata, vaid painutada ja kui vaja murda.\nMajandusanalüütik: kui jääme digimütsikesega kondimootori mudeli juurde, määramegi end aeg...\nMajandusanalüütik: elame kolmikkriisis. Jääb mulje, et majandus on pandud kunstlikusse koomasse ja oodatakse suudlevat printsi (67) 04.04.2020\nMajandusanalüütik: II sammast ei olegi vaja lammutada. Kriisi tõttu peatab valitsus tõenäoliselt maksed sambasse nagu eelmise kriisi ajal (120) 15.03.2020


Pole Position õlid Archives - ADDINOLi blogi\nSilt: Pole Position õlid\nVeebruari viimasel nädalavahetusel toimub Saku Suurhallis rahvusvaheline mootorrataste ja ATV-de mess Tallinn Motor Show 2017, mis pakub külastajatele adrenaliini imeilusate mootorrataste, võimsate ATV-de ja loomulikult kaunite naistega. ADDINOL tutvustab motomessil PMC ADDINOL HONDA RACING võistlustiimi uusi sõitjaid ja krossirattaid. Messi raames toimub ka ADDINOL Eesti motokrossi meistrivõistluste uue hooaja ametlik esitlus. Põnevust jagub kuhjaga, kuna …\nADDINOLi kõrgtehnoloogiline Pole Positioni mootoriõlide sari kahe- ja neljataktilistele mootoritele on nüüd müügil Alexela tanklates üle Eesti. Eesti Mootorrattaspordi Föderatsiooni (EMF) litsentsi omanikele on kõik Pole Positioni mootorrattasarja tooted 10% soodsamad. ADDINOLi Pole Positioni innovaatilised mootorrattaõlid täidavad ja ületavad kvaliteediklasside API SM ja JASO MA-2 nõudeid. Soodustus kehtib EMF-i hooaja litsentsi ettenäitamisel. Pole Position õlide …\nPole Position õlid


SCULT | Triathlon Estonia 2019\nTriathlon Estonia 2019 toimub seekord Saadjärvel, Jääaja Keskuse juures, 24.08.2019. Alates 2015. aastast Triathlon Estonia nime all, kuid juba alates 2006. aastast järjest aset leidev triatlonivõistlus kutsub kõiki spordisõpru osa saama hooaja lõpu säravaimast triatlonivõistlusest Eestis. See on võistlus, kus rajal kohtuvad nii Eesti paremiku triatleedid kui need julged, kes lähevad tegema alles oma esimest triatloni. Rajal on mehed, rajal on naised, need kes tulnud ennast ületama ja need, kes sõpradega koos tulnud päikeselist nädalalõppu nautima. Triathlon Estonia on kõigile! Võistlusdistantsid: Triathlon Estonia pakub klassikalisi triatlonidistantse: laste-, rahva-, sprindi-, olümpia-, poolpikka ja täispikka distantsi. Pikematel saab osaleda ka võistkonnana ehk tehes võistlust teatevõistlusena. Samuti saab kaasa teha üksikaladel.\nUjumine toimub Tartumaal, Tartu vallas, Saadjärve järves.\nRattaraja profiil on varieeruv ja ilusate vaadetega. Rada on terves ulatuses korraliku asfaltkattega ja turvatud peamistel ristmikel reguleerijate ja liiklusmärkidega. Sõidetakse täispikal distantsil 9 lühemat põhiringi, poolpikal distantsil 2 pikemat ja 2 lühemat põhiringi, olümpiadistantsil 2 põhiring ning sprindidistantsil üks põhiring. Põhiringi pikkus on 20 km, lisaring 25 km.\nJooksurada kulgeb kohalikel asfaltkattega teedel, joostakse 5,274 km pikkusel ringil. Täispikal distantsil 8 ringi (42,2 km), poolpikal distantsil 4 ringi (21,1 km), olümpiadistantsil 2 ringi (10,5 km) ning sprindidistantsil 1 ring. Rada on tähistatud noolte, lintide ja aedadega, esimeste võistlejate ees sõidab rajakohtunik jalgrattal.\nRattaraja värskenduspunkt asub finišiala lähedal.\nJooksuraja värskenduspunkt asub vahetult peale ringi algust ja tagasipöördes 2,5 km-l.\nKaugus suurematest linnadest: Tartu 25 km; Jõgeva 34 km; Põltsamaa 52 km; Tallinn 178 km\nTartust saab Jääaja Keskusesse ka maakonna bussiliinidega nr 611, 613, 614, 732, 612, 733, 738, mis väljuvad vastavalt kell 7.30, 12.30, 14.00, 15.25, 16.30, 18.00 ja 21.30. Täpsem info bussiliikluse kohta: www.peatus.ee. Jääaja Keskuse peatuse nimi on Keskus.\naastal olid võistluspäeval Triatlon Estonial abiks üle 100 tubli vabatahtliku. Korraldustöös on vabatahtlikele palju tegevusi, kus piisab vaid heast tahtest ja kohaletulemisest võistluspäeval – kiire koolituse teeme juba kohapeal. Valida on erinevate tööülesannete vahel: ajamõõtmine, liikluskorraldus, teeninduspunktide töö, vahetusalade toimimine, ujumise-, ratta- ja jooksuetapi korraldus, stardimaterialide komplekteerimine ja väljastamine, piirete paigaldus, võistluslinnaku püstitamine ja transport.\nVabatahtlike rollid ja vajadus 24.08:\nRatta teeninduspunkt kl 08-16 SCULT joogipunkt (5 in)\nJooksu teeninduspunkt kl 09-23 SCULT joogipunkt (6 in)\nFinišiala ergutustiim kl 13-22 SCULT ergutustiim (4 in)\nAjavõtt kl 08-23\nFinišiala teeninduspunkt kl 14-21\nVahetusala kl 06-22\nSekretariaat kl 08-23\nModeraatori assistent kl 07-16\nMootorrattur (kaamerameestele) kl 08-16\nRattaraja julgestus kl 08-16\nJalgrattur (jooksurajale liidrit juhatama) kl 10-22\nTule esinema! Soovid tulla võistlejaid ergutama või pealtvaatajaid rõõmustama Triathlon Estoniale oma laulu- või tantsuoskusega? Võta oma sõbrad ja bändiliikmed kaasa ning tulge Eesti sisukaimale triatlonivõistlusele jumet lisama. Teie looming on oodatud ja leiab kindlasti tunnustust! Tuleku soovist andke teada kirjutades: urmas@triathlonestonia.ee\nKõikidele toitlustamine suurepärases Jääaja Keskuse bufees ja vajadusel transport!\nÄksi alevikus, Jääaja Keskuse juures., Tartumaa, Estonia\nMTÜ Triathlon Estonia\n06:00 - 22:0024 August 2019\n24.08 kl 06-22 vahetusalas lähevad võistlejad üle ujumiselt/rattadistantsile ning rattasõidult/jooksurajale. Vahetusalas vabatahtlike ülesanne on kiirelt reageerides aidata võistleja varustus paigutada hoidlasse - 5 in. Valides töö kinnita amet kirja all klahviga KANDIDEERI NENDELE KOHTADELE.\n07:00 - 16:0024 August 2019\n24.08 kl 07-16 vajame vene ja inglise keele oskusega moderaatori assistenti - 2 in. Valides töö kinnita amet kirja all klahviga KANDIDEERI NENDELE KOHTADELE.\n08:00 - 16:0024 August 2019\n24.08 kl 08-16 vajatakse mootorrattureid kaamerameestele, kütusekulu hüvitatakse - 4 in. Valides töö kinnita amet kirja all klahviga KANDIDEERI NENDELE KOHTADELE.\n24.08 kl 08-16 SCULT rattaala joogipunkt - 5 in. Valides töö kinnita amet kirja all klahviga KANDIDEERI NENDELE KOHTADELE.\n24.08 kl 08-16 vajatakse rattarajale julgestajaid ja suunajaid, eelenevalt rattaraja märgistus - 5 in. Valides töö kinnita amet kirja all klahviga KANDIDEERI NENDELE KOHTADELE.\n08:00 - 23:0024 August 2019\n24.08 kl 08-23 ajavõtus vajatakse assistente käsitsi aegu märkima, terve päev - 2 in. Valides töö kinnita amet kirja all klahviga KANDIDEERI NENDELE KOHTADELE.\n24.08 kl 08-23 vajatakse sekretariaati assistente (registreerimine, materjalide jagamine, diplomid, autasustamine) - 2 in. Valides töö kinnita amet kirja all klahviga KANDIDEERI NENDELE KOHTADELE.\n09:00 - 23:0024 August 2019\n24.08 kl 09-23 SCULT jooksuraja joogipunkt - 6 in. Valides töö kinnita amet kirja all klahviga KANDIDEERI NENDELE KOHTADELE.\n10:00 - 22:0024 August 2019\n24.08 kl 10-22 vajatakse jooksurajale rattasõitjat liidrit juhatama - 3 in. Valides töö kinnita amet kirja all klahviga KANDIDEERI NENDELE KOHTADELE.\n13:00 - 22:0024 August 2019\n24.08 kl 13-22 SCULT finišiala ergutustiim - 4 in. Valides töö kinnita amet kirja all klahviga KANDIDEERI NENDELE KOHTADELE.\n14:00 - 21:0024 August 2019\n24.08 kl 14-21 finišiala teeninduspunktis jookide, medalite ja bänneritega tegelemine - 4 in. Valides töö kinnita amet kirja all klahviga KANDIDEERI NENDELE KOHTADELE.


Germo Kukk töötab Sisekaitseakadeemias alates 01. augustist 1991. Tema õpetamisvaldkond on mootorratta õppesõit, auto- ja mootorratta ehitus ning liiklusõpetus. Aastal 2007 pälvis Germo Sisekaitseakadeemia kuldristi silmapaistva panuse…\nKolm kümnendit politseinike väljaõppe arengus on selja taha jäämas. Politseihariduse teel on olnud palju erinevaid tahke, vaatenurkasid ja fookust. Selle arengu keskmes on olnud julged otsused, puudused, muutuvad asukohad, tehnoloogiline areng ja…\nSisekaitseakadeemia droonikeskus loodi 2018. aasta septembris. Keskuse loomise põhjuseks oli meeletu kiirusega arenev valdkond ning vajadus siduda see õppetööga. Peale droonikeskuse haridusliku eesmärgi, on oluline osa olla toeks…\nOlete oodatud Peeter Koppeli veebiloengule "Jutud maailma täielikust muutumisest on liialdus!“ 27. mail 2020 kell 16.00 Teams keskkonnas. Lingi leiab altpoolt.\nLoengus arutleb Peeter teemadel:…\nLähtuvalt Vabariigi Valitsuse loast taastada 15. maist osaline kontaktõpe kõigis haridusasutustes, alustab hädavajaliku kontaktõppega ka Paikusel asuv Sisekaitseakadeemia politsei- ja…\nSisekaitseakadeemia viib internetikeskkondades läbi eesti keele oskuste testimised nii riigikeelega kandideerijatele kui ka muu emakeelega sisseastujatele vahemikus 18. – 20. mai. Akadeemia soovitab eesti keele oskuste testimisele tulla ka nendel…\nTaastatakse vaid hädavajalik kontaktõpe, kõik muu õppetöö jätkub distantsilt. Sisekaitseakadeemia kui sisekaitselise…\nKunstikonkursi eesmärgiks on leida sobivaim kunstiteose ideelahendus Sisekaitseakadeemia Narva õppekeskuse ja Tartu Ülikooli Narva kolledži ühise õppe- ja majutushoone esisele avalikule platsile. Hoone paikneb Narvas Kerese tn 14 kinnistul.…\nSisekaitseakadeemia sisejulgeoleku instituut rakendab käesoleval nädalal Frontexi magistriõppe 7. moodulit “Euroopa piirijulgeoleku globaalne kontekst” koostöös Mykolas Romerise Ülikooli…


ehitusmasinad ja tööriistad, ehitusmasinad, ehitustööriistad, masinad ja tööriistad, tellingud, transport, Taksovedu, ehitus ja kinnisvara\nKäive 2022: 11 252 €\nEttevõtluskogemuse algus: 22.01.2003\nHarju maakond, Tallinn, Kesklinna linnaosa, Jõe tn 4c\nLisa Vladimir V.-. andmed oma infosüsteemi\nSuuna ühe klikiga Vladimir V.-. andmed oma infosüsteemi või laadi alla CSV fail. Andmed on rikastatud Storybooki raportite otselinkidega. Vaata ka masinloetavate andmete nimekirja.\nEUROBALT OÜ: Tegevuslugu\nEUROBALT OÜ alustas peaaegu 20 aastat tagasi, mil juhatuse liige Ruslan M. selle asutas, omades selleks ajaks ettevõtluskogemust ligikaudu 5 aastat. EUROBALT OÜ valdkond on taksovedu. Samas valdkonnas (EMTAK 49321) on tegutsevaid ettevõtteid 2022 aasta seisuga kokku 596 tükki, kes annavad tööd kokku 662-le inimesele ja kogu valdkonna 2022 ...\nEUROBALT OÜ: Palgarallilugu\n2021 aasta IV kvartalis kuulus EUROBALT OÜ meeskonda 0 töötajat, kellele maksti hinnanguliselt keskmist brutotöötasu 0 EUR/kuus. Võrdlus eelmise kvartaliga Võrreldes III kvartaliga meeskonna suurus ei muutunud ja keskmine töötasu suurus töötaja kohta ei muutunud. Aasta kokkuvõte Aasta lõikes saab töötaja ühes kuus keskmiselt palka 130 EUR ...


Kodutu palus end panna vangi, et ta saaks oma sünnipäeval olla soojas - Kirev elu - Elu24 - Eesti kõige menukam veebitabloid\n2. oktoober 2017, 15:28\nKodutu palus end panna vangi, et ta saaks oma sünnipäeval olla soojas\nÜhendkuningriigis Middlesbroughis palus autistist kodutu mees kohtunikul saata end vanglasse, et ta saaks vähemalt oma sünnipäeval korralikult kõhu täis ja olla soojas.\n23-aastane Bradley Grimes on viimased pool aastat elanud tänavatel, kuna tal ei ole elamiskohta ega perekonda, edastab metro.co.uk.\nMees pidi Teesside’i kohtu ette astuma, kuna rikkus varasema seadusest üleastumise, noaga ähvardamise eest saadud nelja kuu pikkust tingimisi karistust, samuti jättis ta kahel korral kriminaalhooldaja juurde minemata.\nGrimes käis lapsepõlvest ühest kasuperest teise, kuid mitte kuskil ei tundnud ta end kodus ning lõpuks diagnoositi tal nii autism kui ajukasvaja.\nMehe kriminaalhooldaja sõnas kohtunik Simon Bourne-Artonile, et ta on üritanud Grimesi aidata, kuid see on raske, kuna tegemist on autistiga.\nAdvokaat Aisha Wadoodi palus kohtunikku, kas ta kliendile Grimesile määratud tingimisi karistust saaks muuta tegelikuks vanglakaristuseks, kuna Grimes tahab oma sünnipäeva veeta vanglas, kus on soe ja saab süüa.\n«Ta palub end vangi saata, sest on väljapääsmatus olukorras, tal ei ole kodu ega süüa. Ta on alates seitsmendast eluaastast olnud asenduskodudes ja on jäänud sotsiaalhoolekandel kahe silma vahele,» teatas advokaat.\nGrimesil on sünnipäev täna, 2. oktoobril ja ta on politsei arestikambris, kuid kohtunik peab ta vanglasse saatmise osas otsuse alles langetama.